Longerak («Longerack») nevnes første gang i et diplom fra 1563, men gården Longerak er eldre. I diplomen bekrefter Roer Rolleuson og Biørn Aadson, lagrettemenn fra Evje sogn i Råbyggelaget, at Theu (Thof?) Østenssøn solgte en del av gården Longerack i Ordall (Årdal) til Jørund Svenungssøn under et ting på «Ardals kiercky gar» (kirkegården ved Årdal kirke). Gården hadde Østenssøns kone arvet etter foreldrene sine, og salgsprisen var «1 Mark Guld».